ולבקש עוד פגישה למרות שהיא עוזבת למחרת את אתונה. מהר קבענו שאגיע אל מלונה בתשע בערב. יהיה לנו שם קפה חטוף. את הכתובת היא קרעה מתוך דף לוגו שהיה בו הרבה כתיבה יפנית באותיות מוזרות. מיד סיגלתי מחשבה כמה אני מרחיק לכת לזוגיות רחוקה שאולי ככה כתוב לי בגורלות. יפן. לא פחות ולא יותר. כאילו כלו הכלות מבנות ישראל הכשרות ואני דולה את אשת חיי בשדות גויים זרים. והרי הורי זצ"ל מתהפכים בקברם. בשמאלם מזיזים עננים לצפות בי מלמעלה ובימינם בזעם אצבעם מאיימים עלי נו-נו-נו. אני זוכר כשאח אחר שלי היה סטודנט באיטליה והתרועע עם גויה מלכותית הזהירה אותו אימי שטוב הדבר רק עד המיטה וכולל ושרק חס וחלילה אם יתהדקו היחסים כדי להינשא. אני זוכר איך הגיב אבא שלי לרמז ששמא פן אולי יהיה פה משהו והוא ביקש הבהרה כדי לדעת אם ..לקרוע עליו קריעה. זו הייתה תורתו בחייו  וככה גם הוכרעה הדילמה שקרעה את האח המדובר ממכמניה של האיטלקיה הרותחת ההיא. נעזוב זה. כבודם של הוריי במקומם ומנוחתם בעדן ואני למוקד רגשותיי. הולך שבי אחרי החיצים העולים לי ממבחשי ביטני וכולם מצביעים -יפן! עוד חשוב ואולי יותר מהרבה שנאמר והורגש היה שמה של הנערה